《寿竹田翁进阶》
明代·林俊

古柏长松转见春，短篷疏雨下丝纶。昭慈懿范颁殊典，资德隆阶宠旧臣。

草野光华天地德，竹田欢会岁时宾。平安孙子看齐报，紫箨文成万玉新。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。